ORGANIZACIÓN MUNICIPAL I. RESOLUCIÓNS DE ALCALDÍA DELEGACIÓNS EN CONCELLEIROS, NOMEAMENTO MEMBROS XUNTA DE GOBERNO LOCAL, DELEGACIÓNS DE ATRIBUCIÓNS, PERIODICIDADE DAS SESIÓNS E NOMEAMENTOS DE TENENTES DE ALCALDE
ADMINISTRACIÓN LOCAL — Municipal — Bueu (Outros documentos, notificacións e informacións públicas, 07/08/2023)

Expediente: 2040/2023 Código SIA: 1441248 Procedemento: Órganos Colexiados (Constitución, Modificación ou Supresión) Asunto: Organización da corporación municipal. Mandato 2023–2027 Unidade Xestora: Unidade de Secretaría Servizos Xerais Documento: Anuncio Trámite: Delegacións xenéricas por parte do alcalde en concelleiros da corporación municipal, nomeamento de membros de Xunta de Goberno, delegación de atribucións e fixación de periodicidade e nomeamento de tenentes de alcalde Mediante as resolucións núm.2023-1428, 2023-1431 e 2023-1432 de 21 de xullo de 2023 esta alcaldía resolveu o seguinte: Respecto á organización municipal que lle corresponde ao alcalde nos termos que resultan dos artigos 38. d), 43, 44 e 45 do Real Decreto 2568/1986, de 28 de novembro, polo que se aproba o Regulamento de Organización e Funcionamento das Entidades Locais (ROFRXEL) e no exercicio das atribucións recoñecidas polos artigos 21.1. a), 21.3 e 23.4 da Lei 7/1985, de 02 de abril, reguladora das Bases de Réxime Local e 61.3 da Lei 5/1997, de 22 de xullo, da Administración Local de Galicia: PRIMEIRO.- Efectuar as delegacións xenéricas de áreas referidas a un determinado ámbito da actuación municipal e que ten, pola súa natureza, carácter xenérico abarcando áreas de xestión nas que quedará estruturada a administración municipal do seguinte xeito a favor dos seguintes concelleiros/as que serán coordinadores responsables da/s súa/a área/s, ámbitos materiais-funcionais e servizos correspondentes: A delegación comprende a totalidade de facultades, dereitos e deberes referidos á materia delegada correspondente, con excepción das atribucións indelegables á que se refire a LRBRL e Real decreto 2568/1986 e concretamente abarcara ás facultades de dirección, organización interna e xestión directa de ditas materias e dos servicios correspondentes e proposición de adopción á alcaldía de actos administrativos que afecten a terceiros, con exclusión expresa da facultade de resolver mediante actos administrativos que afecten a terceiros./. Respecto á organización municipal que lle corresponde ao alcalde nos termos que resultan dos artigos 23 da Lei reguladora das bases do réxime local (LBRL), art.65 da lei 5/1997, de 22 de xullo, reguladora da Administración Local de Galicia, 52 do Regulamento de organización, funcionamento e réxime xurídico das corporacións locais aprobado polo RD 2568/1986 de 28 de novembro: PRIMEIRO.- A Xunta de Goberno Local do Concello de Bueu, como órgano colexiado de carácter necesaruim presidido por esta Alcaldía, estará integrada polos seguintes concelleiros e concelleiras: Os membros da Xunta de Goberno Local estarán suxeitos na súa actuación ás causas de abstención e recusación fixadas pola Lei 40/2015, do 1 de outubro, de Réxime Xurídico do Sector Público, causas de incompatibilidade fixadas na Lei 53/1984, de 26 de decembro, de Incompatibilidades do Persoal ao Servizo das Administracións públicas, Lei Orgánica 5/1985, do 19 de xuño, de Réxime Electoral Xeral, e demais normativa sectorial nesta materia, debendo respectar, sinaladamente, o disposto en materia de conflito de intereses na Lei 9/2017, do 8 de novembro, de Contratos do Sector Público SEGUNDO.- Corresponderá á Xunta de Goberno de Local, así integrada, e baixo a presidencia desta Alcaldía, a asistencia permanente á mesma no exercicio das súas atribucións que lle atribúen directamente os artigos 23.2 da LRBRL e 53.1 do ROF, e por delegación desta Alcaldía asumirá as atribucións relacionadas no punto resolutivo seguinte sen prexuízo da súa avocación en calquera momento segundo o disposto no artigo 10 da Lei 40/2015 de 1 de outubro de réxime xurídico do sector público, así como as que lle delegue calquera órgano municipal ou expresamente atribúanlle as leis. TERCEIRO.- Delegar na Xunta de goberno local o exercicio das seguintes atribucións propias da alcaldía, susceptíbeis de delegación, previstas no artigo 21.1 da LBRL, en virtude da habilitación recoñecida no apartado 3º do precepto de referencia: As facultades que poderá exercer a Xunta de Goberno Local en relación coas atribucións obxecto de delegación serán as propias que corresponden ao órgano delegante, reservándose, non obstante, esta Alcaldía, conforme co establecido nos artigos 44.1 e 116 do RD 2568/1986, a facultade de avocar en todo momento as atribucións sobre calquera asunto ou atribución delegada aínda cando se atope en trámite de debate no seo da Xunta de Goberno Local. Nas propostas de acordo que se formulen á Xunta de Goberno Local en relación coas competencias delegadas en virtude desta resolución, farase constar expresamente que se dictan por delegación. O réxime xurídico da presente delegación será o previsto con carácter xeral nos artigos 114 a 118 do RD 2568/1986 CUARTO.- A Xunta de goberno local, previa convocatoria desta alcaldía, celebrará sesión ordinaria, con perioricidade quincenal, de acordo coas seguintes regras: a) Fixar como data de celebración das citadas sesións ordinarias o primeiro e terceiro luns de cada mes, ás 13:00 horas. Sen prexuízo de dita periodicidade, o Alcalde poderá modificar o día e a hora de realización das sesións, así como suspendelas, en Semana Santa, Nadal ou pola coincidencia con outros períodos festivos, así como pospoñer ou avanzar a súa realización dentro da mesma semana ou a xa posterior, cando o día de realización sexa inhábil ou concorran circunstancias especiais. b) A Xunta de Goberno Local celebrará sesión constitutiva o vindeiro 31 de xullo, ás 13,00 horas, nos termos que resultan do artigo 112.1 do ROFRXEL./. Respecto á organización municipal que lle corresponde ao alcalde nos termos que resultan dos artigos 23 da Lei reguladora das bases do réxime local (LBRL), art.62 e 63 da lei 5/1997, de 22 de xullo, reguladora da Administración Local de Galicia, 46 a 48 do Regulamento de organización, funcionamento e réxime xurídico das corporacións locais aprobado polo RD 2568/1986 de 28 de novembro: PRIMEIRO.- Nomear Tenentes de Alcalde aos concelleiros/as que ostentan as delegacións xenéricas de áreas, definidas na Resolución de Alcaldía núm.2023-1428 e membros da Xunta de Goberno Local en virtude do nomeamento efectuado por resolución núm.2023-1431 de hoxe polo seguinte orde: O nomeamento efectuase coas seguintes condicións: a) Corresponderalles substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. b) Nos casos de ausencia, enfermidade ou impedimento, as funcións do Alcalde non poderán ser asumidas polo Tenente de Alcalde a quen corresponda sen expresa delegación. Non obstante o disposto no parágrafo anterior, cando o Alcalde se ausente do termo municipal por máis de vinte e catro horas, sen conferir a delegación, ou cando por causa imprevista lle tiver resultado imposible outorgala, substituiralle, na totalidade das súas funcións, o Tenente de Alcalde a quen corresponda, dando conta ao resto da Corporación. c) Nos supostos de substitución do Alcalde, por razóns de ausencia ou enfermidade, o Tenente de Alcalde que asuma as súas funcións non poderá revogar as delegacións que tivese outorgado o primeiro. d) Cando durante a celebración dunha sesión houbera de absterse de intervir o Alcalde, cando actúe como Presidente da sesión, substituiralle automaticamente na presidencia desta o Tenente de Alcalde a quen corresponda. e) A condición de Tenente de Alcalde pérdese, ademais de polo cesamento, por renuncia expresa manifestada por escrito e por perda da condición de membro da Xunta de Goberno./…. O que se publica para xeral coñecemento en cumprimento do disposto nos actos administrativos de referencia e nos artigos 44 e 52.5 do Real decreto lexislativo 2568/86 pola que se aproba o Regulamento de organización, funcionamento e de réxime xurídico das administracións públicas. DOCUMENTO ASINADO ELECTRONICAMENTE Á MARXE